વિદ્યાર્થીઓનું ભાવિ શિક્ષકો રચે છે પરતું શિક્ષકો વચ્ચે અટંસ પડતા લીંબડીના નટવરગઢમાં શાળાને તાળા લગાવી દેવામાં આવ્યા છે જેના પગલે તે શાળાના વિદ્યાર્થીઓનું ભવિષ્ય હાલમાં ખોરંભે ચડયું છે. લીંબડી તાલુકાના નટવરગઢ ગામમાં શિક્ષક અને ગ્રામજનો વચ્ચે આંતરીક વિવાદ વકર્યો હતો. ગ્રામજનોની રજૂઆતથી તંત્રે શિક્ષકની બદલી કરી દેતા મામલો શાંત પડયો હતો. પરંતુ આ શિક્ષકે નટવરગઢ પ્રાથમિક શાળાના આચાર્ય, શિક્ષક અને એસ.એમ.સી.ના કુલ 9 સભ્યો સામે એટ્રોસિટીની ફરિયાદ નોંધાવવા લીંબડી પોલીસમાં લેખિત રજૂઆત કરી હતી. નટવરગઢ ગામના લોકો સવારે પ્રાથમિક શાળા બહાર એકઠા થયા હતાં અને સ્કૂલને તાળાબંધી કરી ધરણા પર ઉતરી ગયા હતાં.